Alain Badiou

Alain Badiou (Rabat, Marokoko Protektoratu Frantsesa, 1937ko urtarrilaren 17a) inspirazio marxista duen filosofo, antzerkigile eta eleberrigile frantsesa da. École normale supérieureko irakasle emeritua, Filosofia Frantses Garaikideko Ikasketen Nazioarteko Zentroaren sortzaileetako bat da. Ehun liburu baino gehiago argitaratu ditu eta mundu osoan itzulia izan da. Arte eta filosofia inguruko pertsona ospetsu askorekin kolaboratu izan du. Hizlari gisa ere ezaguna da. 

1980ra arte, ideologia eta erregimen komunista eta maoista defendatzeagatik nabarmendu zen, Frantziako Komunisten Batasun Marxista-Leninistaren, UCFml, barruan zituen erantzukizunen bidez.Apodaka, Eduardo (2024): Subjektuaren zainak eta adarrak, 257, 258 or. Aurrerago, legez kanpoko etorkinen aldeko jarreragatik egin zen ezaguna. L'Être et l'Événement (1988) liburua da bere lanik ezagunena.

Bere ibilbide filosofikoan lehenik Althusserren ildotik epistemologia landu zuen. Garai horretakoa da Le Concept de modèle (1969) lana. 68ko maitzeko gertakizunen ondoren beste etapa bat hasi zuen eta alde batetik Deleuze edo Lyotard bezalakoen proposamen metodologiko anitzei aurre egin zien eta, bestetik, Althusserren estrukturalismok hartu zuen itxura positibista ere kritikatu zuen dialektika aldeztuz. Garai horretakoa da Théorie du sujet (1982) lana. Azken etapa, eta ezagunena, Berlingo harresia erori ondorengo giroan marxismoaren beharra azpimarratzekoa da.Azkargorta, Antton (1996): "Hitzaurrea", 14, 15. or. Garai horretan marxismoaren metodologia klasikoari erreferentzia egiten dio, unibertsalismoaren gaia azpimarratzen du, ideologiaren kritikan sakontzen du eta “hipotesi komunista” berraktibatzen saiatzen da.Galfarsoro, Imanol (2012c): “(Post)marxismoa, kultura eta eragiletasuna: ibilbide historiko labur bat”, 231, 232. or.

 Lan ezagunenak 
Bere bibliografia aberatsetik izenburu garrantzitsuenak azpimarratuko ditugu:
 Le Concept de modèle, 1969. 
 Théorie du sujet, 1982.
 L'Être et l'Événement, 1988.
 Manifeste pour la philosophie, 1989.
 L'éthique, essai sur la conscience du mal, 1993. 
 (Euskaraz, 1996: Etika. Gaizkiaren kontzientziari buruzko saioa, Bilbo, Besatari . Itz. Antton Azkargorta.)
 Saint Paul. La fondation de l'universalisme, 1997.
 Deleuze. La clameur de l'Être, 1997.
 Petit manuel d'inesthétique, 1998.
 Le Siècle, 2005.
 Logiques des mondes. L'être et l'événement 2, 2006.
 Circonstances, 4. De quoi Sarkozy est-il le nom ?, 2007.
 Circonstances, 5. L'Hypothèse communiste, 2009.
 Éloge de l'Amour, 2009.  Nicolas Truong-ekin.
 Second manifeste pour la philosophie, 2009.
 La République de Platon, 2012.
 Métaphysique du bonheur réel, 2015.
 L'Immanence des vérités. L'Être et l'Événement 3, 2018.
 Remarques sur la désorientation du monde, 2022.
 Mémoires d'outre-politique (1937-1985), 2023.

 Erreferentziak 

 Bibliografia 
 Apodaka, Eduardo (2024): Subjektuaren zainak eta adarrak, Bilbo, UEU. 
 Azkargorta, Antton (1996): "Hitzaurrea" in Alain Badiou: Etika. Gaizkiaren kontzientziari buruzko saioa, Bilbo, Besatari 
 Corcoran, Steven (2015): The Badiou Dictionary, Edinburgo, Edinburgh University Press. 
 Galfarsoro, Imanol (2011): “Alain Badiou: filosofia etiko-politikoa I”, Hausnart, 0: 125-129.
 Galfarsoro, Imanol (2012): “Alain Badiou: filosofia etiko-politikoa II”, Hausnart, 1: 108-114.
 Galfarsoro, Imanol (2012b): “Alain Badiou eta hipotesi komunistaren birdefinizioak”, Hausnart, 2: 83-99.
 Galfarsoro, Imanol (2012c): “(Post)marxismoa, kultura eta eragiletasuna: ibilbide historiko labur bat” in Alaitz Aizpuru (et al.): Euskal Herriko pentsamenduaren gida, Bilbo, UEU. 
 Hallward, Peter (2003): Badiou: A Subject to Truth, Minneapolis, University of Minnesota Press 
 Hallward, Peter (arg.) (2004): Think Again: Alain Badiou and the Future of Philosophy, Londres, Continuum. 
 Insausti, Xabier eta Oliden, Irati (2012): Konpromisorik gabeko filosofia. Alain Badiou, Donostia, Jakin. 

 Kanpo estekak 
 Badiouri eskainitako webgunea.

Kategoria:Rabatarrak
Kategoria:Frantziako filosofoak
Kategoria:Marokoko filosofoak
Kategoria:XX. mendeko filosofoak
Kategoria:XXI. mendeko filosofoak
Kategoria:Maoistak
Kategoria:Frantziako komunistak
Kategoria:Frantziako eleberrigileak
Kategoria:Frantziako antzerkigileak